แวะทานร้านนี้เป็นครั้งที่2แล้วค่ะ หลังจากทำธุระเสร็จ
ก่อนเดินทางเข้ากรุงเทพ ร้านกว้างขวางดีค่ะ มีให้เลือกนั่งทั้งห้องแอร์และนั่งชิลล์ๆรับลมด้านนอก วันนี้เลือกนั่งทานห้องแอร์ค่ะ เพราะมาช่วงบ่ายๆอากาศค่อนข้างร้อน

     ~ เริ่มหิวแล้วค่ะ สั่งอาหารมาทานกันดีกว่า ~

@เขียวหวานเนื้อ วันนี้รสชาติแกงอ่อนไปหน่อย ไม่ถึงเครื่องแกง ไม่กลมกล่อม แต่เนื้อนุ่มดีค่ะ ไม่เหนียวเลย

@ปลากระพงผัดพริกไทยดำ รสชาติกลางๆ ปลาหั่นชิ้นบางไปหน่อย

@ส้มตำไข่เค็ม รสชาติอร่อย จัดจ้านดีค่ะ

@สเต็กหมู. รสชาติดี แต่สเต็กไม่นุ่มสักเท่าไหร่

@เนื้อย่างโคขุนจิ้มแจ่ว เนื้อนุ่ม รสชาติอร่อย ทานกับจิ้มแจ่วเข้ากันดีค่ะ

@แกงจืด รสชาติธรรมดาค่ะ

ร้านนี้ที่จอดรถกว้างขวางมาก อาหารมาเร็ว ราคาไม่แพงจนเกินไปค่ะ มาเส้นกำแพงแสนอย่าลืมแวะทานนะค่ะ